
Na podlagi tretjega odstavka 6. člena Uredbe o koncesiji za rabo vode za proizvodnjo pijač v Radenski d. d. iz vrtin V-G, V-H, V-J, P-Z, Vp-3č, V-L, V-P, V-S in V-T (Uradni list RS, 
št. 103/15, 78/20 in 131/21), tretjega odstavka 6. člena Uredbe o koncesiji za rabo vode za proizvodnjo pijač v Drogi Kolinski d. d. iz vrtine G-4/70 (Uradni list RS, št. 103/15 in 14/19), tretjega odstavka 6. člena Uredbe o koncesiji za rabo vode za proizvodnjo pijač v Dani d. o. o. iz vrtine D-2/05 (Uradni list RS, št. 103/15), tretjega odstavka 6. člena Uredbe o koncesiji za rabo vode za proizvodnjo pijač v Huber, d. o. o., iz vrtine NIKO-1/08 (Uradni list RS, št. 50/16), tretjega odstavka 6. člena Uredbe o koncesiji za rabo vode za proizvodnjo pijač v Sončni elektrarni Bah Dragica Bah s. p. iz vrtine B-1/09 (Uradni list RS, št. 64/16), tretjega odstavka 
6. člena Uredbe o koncesiji za rabo vode za proizvodnjo pijač iz vrtine Z-3/11 (Uradni list RS, 
št. 58/17), tretjega odstavka 16. člena Uredbe o koncesiji za rabo vode za proizvodnjo pijač iz vrtin D-3/07 in DAN-4/13 (Uradni list RS, št. 71/19), tretjega odstavka 16. člena Uredbe o koncesiji za rabo vode za proizvodnjo pijač iz vrtine P-1/06 (Uradni list RS, št. 7/20), prvega odstavka 17. člena Uredbe o koncesiji za rabo vode za proizvodnjo pijač iz izvira Polina (Uradni list RS, št. 129/20) in prvega odstavka 17. člena Uredbe o koncesiji za rabo vode za proizvodnjo pijač iz vrtine CM-1 (Uradni list RS, št. 90/21) je Vlada Republike Slovenije sprejela
S K L E P

o določitvi višine plačila za koncesijo za stekleničenje podzemne vode za leto 2022

I

Višina plačila za koncesijo za 1 000 litrov stekleničene podzemne vode za leto 2022 znaša 1,506 eura.

II

Ta sklep začne veljati naslednji dan po objavi v Uradnem listu Republike Slovenije.

